Република Србија

ОПШТИНА РАЖАЊ

КОМИСИЈА ЗА СПРОВОЂЕЊЕ КОНКУРСА

Број: 400-77/21-01

Дана: 22.02.2021. године

Р а ж а њ

 Ha основу члана 38. Закона о удружењима („Службени гласник РС“ број 51/2009, 99/2011-др.закон и 44/2018-др.закон), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“ број 16/18), Одлуке о буџету Општине Ражањ 400-393/20-11 и члана 8. Правилника о начину, поступку и критеријумима за доделу средстава из буџета општине Ражањ за подстицање програма од јавног интереса које реализују удружења број 400-40/21-01 од 21.01.2021.године, Комисија за спровођење јавног конкурса, расписује

**ЈАВНИ КОНКУРС**

**за доделу средстава за финансирање, односно за суфинансирање програма од јавног интереса које реализују**

**удружења грађана у области**

културе, заштита културне баштине, неговања историјских тековина.

 1. ЈАВНИ ИНТЕРЕС

 Расписује се Јавни конкурс за подстицање програма или недостајућег дела средстава за финансирање програма од јавног интереса за општину Ражањ које реализују удружења у области културе, заштита културне баштине, неговања историјских тековина.

 2. УСЛОВИ КОЈЕ УДРУЖЕЊЕ ПРЕДЛАГАЧ ПРОГРАМА ТРЕБА ДА ИСПУНИ

 На јавном конкурсу може да учествује удружење:

1) које је регистровано у складу са законом који уређује статус и рад удружења;

2) чији циљеви се, према статутарним одредбама, остварују у области у којој се програм реализује;

3) које има седиште или огранак на територији општине Ражањ или на територији других општина чији су чланови са територије општине Ражањ, с тим да се све пројектне активности морају реализовати на територији општине Ражањ;

4) које има усвојен годишњи план рада који обухвата активности у областима које су од јавног значаја;

5) које није у поступку ликвидације, стечајном поступку или под привременом забраном обављања делатности.

 3. ИЗНОС СРЕДСТАВА ПЛАНИРАН ЗА ФИНАНИРАЊЕ И СУФИНСИРАЊЕ ПРОГРАМА УДРУЖЕЊА

 Укупан износ средстава који је издвојен за финансирање, односно суфинансирање програма које реализују удружења у области културе, заштита културне баштине, неговања историјских тековина, из буџета општине Ражањ у 2021. години износи 2.250.000,00 динара.

 4. ТРАЈАЊЕ ПРОГРАМА

 Средства се додељују за програме који ће трајати најдуже до **25.12.2021**. године.

 5. КРИТЕРИЈУМИ ЗА ИЗБОР ПРОГРАМА

 Избор програма који ће се финансирати средствима из буџета Општине Ражањ врши се применом следећих критеријума:

1. Максимално 25 бодова за референце програма: област у којој се реализује програм, дужина трајања програма, број корисника програма, могућност развијања програма и његова одрживост;

2. Максимално 25 бодова за циљеве који се постижу: обим задовољавања јавног интереса, степен унапређења стања у области у којој се програм спроводи;

3. Максимално 25 бодова за суфинансирање програма из других извора: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;

4. Максимално 25 бодова за законитост и ефикасност коришћења средстава и одрживост ранијих програма: ако су раније коришћена средства из буџета, да ли су испуњене уговорне обавезе, односно да ли је раскинут уговор са удружењем због ненаменског трошења средстава у претходне две године.

 Допунски критеријуми за избор програма:

|  |  |
| --- | --- |
| КРИТЕРИЈУМИ | БРОЈ ПОЕНА |
| Капацитет програма – квалитет идеје, допринос побољшању квалитета живота грађана | 10 |
| Циљна група и корисници – број и величина циљне групе, директних и индиректних корисника укључених у реализацију програма | 10 |
| Иновативност програмске идеје | 10 |
| Економска оправданост програма: Да ли је предложени трошак неопходан за реализацију програма? | 10 |
| Прецизан и детаљан буџет програма који објашњава усклађеност предвиђеног трошка са програмским активностима активностима | 10 |

Сваки члан Комисије врши појединачно вредновање предлога програма.

 6. ОБАВЕЗНА КОНКРУСНА ДОКУМЕНТАЦИЈА КОЈУ ТРЕБА ДОСТАВИТИ

 Учесник конкурса обавезан је да достави следећу документацију:

1. Попуњен образац пријаве са прилозима (Образац пријаве и предлога програма) – обрасци су доступни на интернет презентацији општине Ражањ:

2. Доказ о ликвидности удружења, односно да није у поступку ликвидације, стечајном поступку или под привременом забраном обављања делатности.

3. Антикорупцијски план

Саставни део пријаве је изјава о прихватању обавезе подносиоца пријаве у случају да Општина финансира или суфинансира пријављени програм односно пројекат према којој одговорно лице подносиоца пријаве, под кривичном и материјалном одговорношћу изјављује:

* да су сви подаци наведени у пријави истинити и тачни;
* да ће додељена средства бити наменски утрошена;
* да ће у законском року бити достављен извештај о реализацији програма односно пројекта са финансијском документацијом;
* да је у претходне две године користио средства буџета и испунио/није испунио обавезе;
* да је/није у претходне године раскинут уговор збор ненаменског трошења средстава.

 7. НАЧИН ПРИЈАВЉИВАЊА НА КОНКУРС

 Оверен и одштампан Образац пријаве са пратећом обавезном конкурсном документацијом, електронска верзија конкурсне документације и пожељна пратећа документација достављају се у затвореној коверти са назнаком „За конкурс за суфинансирање/финансирање удружења – не отварати” и истакнутим називом подносиоца програма, на пошти или писарници јединице локалне самоуправе на назначеној адреси.

 Пријава се шаље поштом на адресу: Општина Ражањ, Трг Светог Саве број 33, 37215 Ражањ.

 Конкурсна документација може се преузети са интернет странице Општине Ражањ - <http://sajt.razanj.org/> и писарници Општинске управе општине Ражањ.

 За додатне информације можете се обратити Ренати Бајкић на број телефона 064/64-73-203 или путем електронске поште на адресу projekti@razanj.org.

 Напомена: За сваки програм односно пројекат подноси се посебна пријава.

 Ако за доделу средства конкурише партнерски програм, само једно удружење подноси пријаву и оно је одговорно за управљање финансијским средствима свих партнерских удружења на програму, и у програму мора бити означено као одговорно удружење.

 8. РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА

1. Рок за подношење пријаве на овај јавни конкурс је 15 дана од дана објављивања јавног конкурса на интернет страници Општине Ражањ - http://sajt.razanj.org/, односно до 09.03.2021. године.

2. Листа вредновања и рангирања пријављених програма, коју утврђује комисија, биће објављена на званичној интернет страници општине Ражањ и на огласној табли Општинске управе општине Ражањ, најкасније у року од 60 дана од дана истека рока за подношење пријава.

3. Одлука о избору програма којима се додељују средства из буџета општине Ражањ, објавиће у року од 5 дана од дана доношења.

4. Неблаговремене пријаве, као и пријаве које је поднело удружење које не испуњава услове за учешће на конкурсу, не разматрају се.

5. Непотпуне пријаве, односно непотпуно или непрецизно представљени програми или остала конкурсна документација, не разматрају се.

Напомена: Комисија за сровођење јавног конкурса по службеној дужности утврђује да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује.

 ПРЕДСЕДНИК КОМИСИЈЕ

 Рената Бајкић с.р